b'\n_START_ARTICLE_\nAritmetic\xc4\x83\n_START_PARAGRAPH_\nAritmetica este o ramur\xc4\x83 a matematicii care se ocup\xc4\x83 cu rela\xc8\x9biile dintre numere. Numerele \xc3\xaentregi sunt exemplul de baz\xc4\x83 pentru o mul\xc8\x9bime de numere \xc3\xaen care se pot folosi rela\xc8\x9bii aritmetice, cum ar fi divizibilitatea._NEWLINE_Exist\xc4\x83 \xc8\x99i alte mul\xc8\x9bimi de numere, generic numite inele, \xc3\xaen care asemenea rela\xc8\x9bii apar \xc3\xaen mod natural datorit\xc4\x83 modului de definire a opera\xc8\x9biilor dintre numere. Aceste mul\xc8\x9bimi de numere au numeroase aplica\xc8\x9bii \xc3\xaen alte ramuri ale matematicii._NEWLINE_Aritmetica studiaz\xc4\x83 opera\xc8\x9biile \xc8\x99i propriet\xc4\x83\xc8\x9bile numerelor; aritmetica con\xc8\x9bine teoria numerelor \xc3\xaentregi, a numerlor ra\xc8\x9bionale, ira\xc8\x9bionale \xc8\x99i diverse alte extinderi ale no\xc8\x9biunii \xe2\x80\x9enum\xc4\x83r\xe2\x80\x9d, ea \xc3\xaens\xc4\x83\xc8\x99i fiind o teorie matematic\xc4\x83. Aritmetica se refer\xc4\x83 printre altele la problemele de divizibilitate, teoria numerelor prime \xc8\x99i rezolvarea ecua\xc8\x9biilor cu numere \xc3\xaentregi. Continuarea aritmeticii pe un plan superior este \xe2\x80\x9eteoria numerelor\xe2\x80\x9d. Ca teorie matematic\xc4\x83, aritmetica se aplic\xc4\x83 unui larg evantai de fenomene ale lumii fizice (fenomene naturale), \xc3\xaens\xc4\x83 exist\xc4\x83 \xc8\x99i excep\xc8\x9bii (anume fenomenele \xc3\xaen care colec\xc8\x9biile de obiecte au membri care nu pot fi distin\xc8\x99i unul de cel\xc4\x83lalt - de exemplu particulele \xe2\x80\x9eelementare\xe2\x80\x9d ale structurii materiei - ceea ce exclude posibilitatea aloc\xc4\x83rii de numere distincte membrilor, fapt care la r\xc3\xa2ndul lui exclude posibilitatea aranj\xc4\x83rii \xc3\xaen diverse ordini sau secven\xc8\x9be).'